《集君山》
宋代·吴竽

生平豪气老难降，南北中分叹此江。多病能消山屐几，清游幸尾使旌双。

天连远水碧千里，云护夕阳红半窗。缱绻主人留客意，船头昏鼓又逢逢。

作者简介：吴竽，字允成，江阴（今属江苏）人。孝宗淳熙五年（一一七八）进士。宁宗庆元间知临江军（明隆庆《临江府志》卷五），官终太府寺丞。所交有叶适、陈亮，皆相器重。事见清光绪《江阴县志》卷一三、一六。